o
ILOA ARKEEN
Elätkö menneisyydessä?
Jos olemme takertuneet menneeseen, emme nauti hetkestä tässä ja nyt.
Monet eivät nauti elämästä, koska he roikkuvat kuolleessa.
Opi voittamaan menneisyyden haasteet -
ja siirtymään lupaavampaan tulevaisuuteen.
Seuraavana Iloa arkeen -ohjelmassa
Olemme sitoutuneet opettamaan, miten voi nauttia elämästä, -
jonka Jeesus on hankkinut meille kuolemallaan.
Joh. 10:10:ssä Jeesus sanoo: -
"Varas tulee vain varastamaan, tappamaan ja tuhoamaan."
"Minä olen tullut antamaan elämän, yltäkylläisen elämän."
En tiedä, miten paljon olette ajatelleet sitä.
Itse tajusin vuosia sitten, että vaikka olin uudestisyntynyt, -
en nauttinut elämästäni.
Olin kyllä matkalla taivaaseen, mutten nauttinut matkasta.
Monet ovat samassa tilanteessa.
Jeesus puhuu jostakin muusta kuin satunnaisesta hauskanpidosta, -
kun Hän puhuu yltäkylläisestä elämästä.
Yltäkylläinen elämä ei tarkoita, että saa aina tahtonsa läpi, -
saavuttaa äärettömiä omaisuuksia tai ei ikinä kohtaa koettelemuksia.
Nuo kaikki asiat ovat olosuhteita. Jeesus puhuu jostakin syvemmästä.
Elämästä nauttiminen koostuu monista eri aineksista.
Varmaa on kuitenkin, että jos olemme takertuneet menneeseen, -
emme voi nauttia hetkestä tässä ja nyt.
Monet eivät nauti elämästä, koska he roikkuvat kuolleessa.
Jeesus sanoi kerran: "Anna kuolleiden haudata kuolleet."
"Seuraa sinä minua."
Kun Mooses kuoli, Jumala antoi kansalle 30 päivää aikaa surra.
Sen jälkeen heidän oli jatkettava eteenpäin.
Oli olemassa myös laki siitä, miten kauan ihminen saa surra jotakin, -
joka kuuluu menneeseen.
Jokaisella ihmisellä on oma menneisyytensä.
Varmaan kaikilla on asioita, joita ei halua päivänvaloon.
Hyvä asia on, että meillä kaikilla on tulevaisuus.
Vaikka menneisyytesi olisi minkälainen tahansa, -
tulevaisuutesi ei ole pilalla.
Jos joku on tehnyt vääriä valintoja ja sotkenut asiansa, -
Paholainen ujuttaa mieleen sen ajatuksen, -
että Jumala voi kyllä rakastaa sinua ja voit päästä taivaaseen, -
mutta olet mokannut tosi pahasti eikä elämästäsi tule koskaan mitään
Muista, että Paholainen on valehtelija.
Ef. 2:10:ssä sanotaan: "Mekin olemme Jumalan tekoa, luotuja"
Hän on omakätisesti luonut meidät äitimme kohdussa.
Amplified-käännöksessä sanotaan, että olemme uudelleenluotuja -
Kristuksen Jeesuksen yhteyteen.
Eli olemme jo kertaalleen luotuja, mutta olemme töpänneet.
Muuten ei tarvittaisi uudelleenluomista.
Jeesus tuli maailmaan siksi, -
koska ihminen ei voi olla tekemättä virheitä.
Jeesus korjaa virheet ja tekee kaiken uudeksi.
Jer. 18:ssa sanotaan, että saven- valaja muotoili astian uudelleen, -
koska valmistumassa oleva astia meni pilalle.
Olemme tärähtäneitä, säröisiä ja pilallisia astioita.
Tällaisessa tärähtäneessä ruukussa on eräs hyvä puoli.
Jos ehjän ruukun sisälle laittaa valon, se ei näy minnekään.
Jumala käyttää meitä tärähtäneitä ja antaa meihin kirkkautensa.
Valo loistaa säröistä ja ihmiset näkevät Jumalan kirkkauden.
Onnittele itseäsi, jos olet vähän tärähtänyt.
Onnittele vierustoveriasikin.
Suhtaudumme heikkouksiimme aika vakavasti.
Suhtaudumme heikkouksiin hyvin vakavasti.
Yritämme hämmästyttää toiset täydellisyydellämme.
Mutta meillä kaikilla on menneisyys ja tulevaisuus.
Olemme kaikki tärähtäneitä, säröisiä ruukkuja.
Jeesus on valmis tulemaan elämäämme ja loistamaan säröistämme.
Hän sanoi Paavalille: "Voimani tulee täydelliseksi heikkoudessa."
Käsitätkö, miten paljon paremmaksi elämä voi muuttua, -
jos lakkaa olemasta ylenpalttisen vaikuttunut omista vioistaan.
Se ei tarkoita välinpitämätöntä asennetta -
tai sitä, että emme työskentele Pyhän Hengen kanssa Jumalan armossa
jotta voisimme muuttua parempaan suuntaan.
Tiedätkö mitä? Kun Jeesus tulee takaisin ja pasuuna soi, -
minussa on edelleen asioita, joissa on korjaamisen varaa.
Meidän täytyy tehdä töitä ja antaa Jumalan muuttaa meitä.
Mutta ylenpalttinen hermoilu asian suhteen on turhaa.
Jumala voi käyttää jopa heikkouksiamme.
Tiedätkö, että Hän ei käytä vain elämässä onnistuneita ihmisiä?
Ellet usko minua nyt, uskot sitten, kun ilta on ohi.
Ef. 2:10: "Olemme luotuja toteuttamaan niitä hyviä tekoja"
Toteuttamaan hyviä tekoja
Sano: "Jumalalla on minulle jokin tehtävä."
Tulevaisuutesi on toteuttaa Jumalan suunnittelemia hyviä tekoja.
Sinulla on tulevaisuus. Siihen kuuluvat hyvät teot.
Ef. 2:10 Amplified-käännöksen mukaan: "hyviä tekoja, -
joita tekemään Jumala on meidät jo ennalta tarkoittanut.
Jotta kulkisimme polkua, jonka Hän on ennalta valmistanut.
Että eläisimme sitä hyvää elämää, -"
Halleluja, siinä se on.
"hyvää elämää, jonka Hän on meitä varten valmistanut."
Tässä sanotaan, että nämä ihmiset on luotu uudelleen Kristuksessa, -
sillä he olivat töpeksineet entisen elämänsä.
He olivat uudestisyntyneet. Heillä oli uusi alku.
Heitä varten oli olemassa vielä hyvä elämä.
Läl-läl-lää, paholainen!
Edessäpäin meitä vielä odottaa hyvä elämä!
2. Kor. 5:17
Sitä kummasti jaksaa aamuisin nousta ylös, -
jos on toivoa, että voi tapahtua jotakin kivaa.
Eräs parhaista asioista uskossa olemisessa on se, -
että uskovalla on toivoa.
Kaikki ei aina tapahdu toivomallani tavalla, -
mutta kiitos Herralle, minulla on toivoa paremmasta.
2. Kor. 5:17: "Jokainen, joka on Kristuksessa, -
on siis uusi luomus.
Amplified-käännöksessä sanotaan: täysin uusi luomus.
Vanha, entinen moraalinen ja hengellinen tila, on kadonnut, -
Uusi on tullut tilalle!
Olen uusi luomus!
Kun ihminen vastaanottaa Kristuksen elämäänsä, -
Hän tietää muutoksen tapahtuneen.
Hän tietää olevansa uusi luomus ja yrittää päästä eteenpäin.
Joskus ongelmaksi muodostuvat vanhat ihmissuhteet, ihmiset, -
jotka eivät usko, että voit koskaan muuttua.
Aamen?
Ihminen saa Jumalalta myös viran, heti kun hän on Kristuksessa.
2. Kor. 5:18: "Kaiken on saanut aikaan Jumala, -
joka Kristuksen välityksellä on tehnyt meidän kanssamme sovinnon -
ja uskonut meille tämän sovituksen viran."
Amplified-käännös toteaa: Että sanoin ja teoin -
sanoin ja teoin, hyvin teoin, -
toisimme muutkin sovintoon Hänen kanssaan."
Nähkääs, töpeksimme, -
mutta Jeesus sanoi: "Tarvitsen sinua, muovaan sinua."
"Sen jälkeen toimin kauttasi."
"Se vaikuttaa muihin. Heistä tulee uusia luomuksia."
"Sitten toimin heidän kauttaan, jotta heillä on vaikutusta muihin."
Meillä on oltava positiivista vaikutusta muihin ihmisiin.
Meidän täytyy tartuttaa maailmaan Jumalan kirkkautta.
Meidän ei tarvitse pelätä tai vältellä syntisiä.
Jeesus aterioi heidän kanssaan.
Hän hengaili heidän kanssaan.
Kaiken on sujuttava tasapainossa.
Raamatussa sanotaan, että jos joku uskova toimii moraalittomasti, -
hänen kanssaan ei saa edes aterioida.
Meidän on kuitenkin vältettävä uskonnollista asennetta.
Älä tee kompromisseja ja mukaudu syntiseen menoon.
Älä pelkää, että heistä tarttuu jotakin.
Päätä, että sinusta tarttuu heihin jotakin.
"Olen teidän seurassanne ja loistan!"
"Säröistäni virtaa elämä!" Aamen?
Olen säröille tärähtänyt ruukku, jota Jumala on päättänyt käyttää.
Minulla on menneisyys, mutta kiitos Herralle, minulla on tulevaisuus.
Olen matkalla taivaaseen ja aion ottaa monia mukaani.
Jumala on uskonut meille sovituksen viran.
Se täytyy tehdä sanoin ja teoin.
Ei käy, että saarnataan, mutta ei ole mitään tekoja.
Siitä on enemmän haittaa kuin hyötyä.
Sanoin ja teoin voimme tuoda muut sovintoon Hänen kanssaan.
2. Kor. 5:19: -
"Jumala itse teki Kristuksessa sovinnon maailman kanssa"
Jumala teki sovinnon Kristuksessa.
Ja nyt Jeesus asuu meissä.
Jumala teki itse Kristuksessa sovinnon meidän kanssamme.
Nyt Jumala toimii meidän kauttamme, jotta muut pääsevät sovintoon.
Jos joskus epäilet, onko sinulla tarkoitusta, -
tässä sinulla on tarkoitus. Sinulla on virka, kutsumus ja voitelu.
Elämälläsi on tarkoitus.
Olet uusi luomus Kristuksessa. Sinulla on tulevaisuus.
Sen vuoksi joka aamu kannattaa herätä.
Älä tuijota vikoihisi. Ei ole kyse sinusta.
Rakastan jaetta 20.
2. Kor. 5:20: "Me olemme siis Kristuksen lähettiläitä, -
ja Jumala puhuu teille meidän kauttamme."
Me olemme Kristuksen henkilökohtaisia edustajia.
"Pyydämme Kristuksen puolesta: suostukaa sovintoon Jumalan kanssa"
Siksi meidän täytyy käyttäytyä ja puhua oikein.
Emme saa olla tekopyhiä, joilla on kalatarra ja Jeesus-paita, -
mutta ei hedelmää elämässä.
Haluamme ihmisten näkevän, että usko on totta.
Kun Raamatussa sanotaan, että meistä tulee uusia luomuksia, -
se ei välttämättä tarkoita, että kaikki muuttuu automaattisesti.
Se tarkoittaa, että kaikki Jumalan tarkoittamat hyvät asiat -
tulevat mahdollisiksi.
Se ei ole automaatio, vaan mahdollisuus.
Meidän on työskenneltävä Jumalan armon mukaan.
Paavali sanoi: "en tee tyhjäksi Jumalan armoa."
Armo on Pyhän Hengen voima, jonka saamme ilmaiseksi.
Sen avulla voimme tehdä vaivatta sellaista, -
mitä emme koskaan voisi tehdä vaikka kuinka ponnistelisimme.
Sanonko sen uudelleen?
Yritän.
Armo on Jumalan voima, jonka saamme ilmaiseksi.
Sen avulla voimme tehdä vaivatta sellaista, -
mitä emme koskaan voisi tehdä vaikka kuinka ponnistelisimme.
Yksinkertaisesti sanottuna: -
Se, mikä ihmiselle on mahdotonta, on Jumalalle mahdollista.
Muista, että se on mahdollista.
Olemme Jumalan kumppaneita.
Kummallakin osapuolella on oma osuutensa.
Emme voi tehdä Jumalan osuutta. Hän ei tee meidän osuuttamme.
Aamen
Tärkein velvollisuutemme on uskoa.
Uskoa ilman epäilyä jokainen sana, jonka Jumala sanoo tässä.
Sitä ei tarvitse ymmärtää. Jos Jumala sanoo jotakin, se on niin.
Jos Jumala sanoo, että olen uusi luomus -
ja että minulla on hyvä tulevaisuus, -
vaikka kuka sanoisi mitä tai vaikka tuntuisi miltä, -
voin päättää uskoa, että minulla on hyvä tulevaisuus.
Ja uskon siihen niin paljon, -
että olen päättänyt sanoa sen myös ääneen.
Sanokaa perässäni: Tulevaisuuteni on niin valoisa, -
että tarvitsen aurinkolasit.
Useimmat varmaan ovat kuulleet Nicky Cruzista.
Hän on ollut uskossa jo kauan.
Nickyllä on mahtava palvelutehtävä.
Hän on vaikuttanut positiivisesti miljooniin ihmisiin.
Luen nyt jotakin, jonka otimme Internetistä.
Tämä koskee hänen menneisyyttään.
Nicky oli 3,5-vuotias, kun hänen sydämensä kovettui.
Hän kuului 18-lapsiseen perheeseen.
Hänen vanhempansa harjoittivat noituutta.
He asuivat Puerto Ricossa.
Verenvuodatus ja sekasorto oli jokapäiväistä hänen elämässään.
Vanhemmat pahoinpitelivät Nickyä fyysisesti ja henkisesti.
Transsitilassa Nickyn äiti kutsui Nickyä 'Saatanan pojaksi'.
15-vuotiaana Nicky lähetettiin New Yorkiin isoveljensä luo.
Täynnä raivoa ja vihaa Nicky lähti ja päätti pärjätä omillaan.
Nicky päätyi New Yorkin kaduille 15-vuotiaana.
16-vuotiaana hänestä tuli pahamaineisen jengin jäsen.
En osaa lausua jengin nimeä, joten en yritä tavailla sitä tässä.
Puolessa vuodessa Nickystä tuli jengin johtaja.
Cruz hallitsi katuja heimokuninkaana.
Sekä vihollisjengit että poliisit pelkäsivät häntä.
Hän joutui huumeiden, alkoholin ja väkivallan kierteeseen.
Nickyn ystävä, saman jengin jäsen, pahoinpideltiin ja puukotettiin, -
ja hän kuoli Nickyn käsivarsilla.
Sitten tässä lukee: -
Nicky vastaanotti anteeksiannon, rakkauden ja uuden elämän, -
joka tulee vain Jeesuksen kautta.
Sen jälkeen Nicky on auttanut muita löytämään saman vapauden.
Eikö ole ihanaa, että Raamatussa sanotaan: "Mutta Jumala..."
Mutta Jumala!
Raamatussa sanotaan, että Joosefin veljet vihasivat häntä.
He vihasivat häntä yhä enemmän. Mutta Jumala oli hänen kanssaan.
Hän menestyi kaikkialla, minne hän meni.
Ei ole väliä, kuka sinua vastustaa, jos Jumala on puolellasi.
Aamen
Heprealaiskirjeessä on ihana kohta, jossa puhutaan uudesta alusta, -
kuinka kaikki vanhat syntimme ja velkamme pyyhitään pois.
Jes. 43:ssa sanotaan: Älkää enää menneitä muistelko.
Minä luon uutta.
Jer. 29:11: -
Minulla on omat suunnitelmani teitä varten, sanoo Herra.
Minun ajatukseni ovat rauhan eivätkä tuhon ajatuksia:
minä annan teille tulevaisuuden ja toivon.
Minulla on suunnitelmat teitä varten.
Joku toinen voi suunnitella sinun tuhoamistasi, -
mutta tiedän, mitä olen suunnitellut varallesi.
Minulla on sinua kohtaan hyviä ajatuksia ja suunnitelmia.
Seuraava raamatunpaikka teki minuun joskus syvän vaikutuksen.
Sak. 9:12
Palatkaa, vangitut, takaisin turvapaikkaanne, -
te ette ole turhaan eläneet toivossa!
Vielä tänäänkin lupaan: -
kaksinkertaisen hyvityksen minä annan sinulle.
Te vangit, joilla on toivo. Olen toivon vankina.
En koskaan pääse niin alas, että olen toivoton tapaus.
Vaikka tapahtuisi mitä, en voi luopua uskosta.
Voin uskoa, että minulle tapahtuu jotakin hyvää.
Voin uskoa, että Jumala on puolustajani.
Hän hoitelee vihamieheni.
Aamen!
Haluan, että lähdette täältä vangittuna toivoon.
Paholainen haluaa, että luovumme toivosta.
Jumala lupaa: "Jos vain pysytte toivossa, -
jos kieltäydytte luopumasta toivosta, -
mitä tahansa Paholainen on onnistunut ryöstämään sinulta, -
annan kaksinkertaisen hyvityksen alkuperäisen suunnitelman sijaan."
Huutakaa: Halleluja!
Se ei ole ainoa raamatunkohta. Raamatussa puhutaan -
ainakin 4 tai 5 kohdassa kaksinkertaisesta hyvityksestä.
Eräässä kohdassa sanotaan jopa, -
että varkaan on korvattava 7-kertaisesti se, minkä hän otti.
Olen nähnyt sen toimivan elämässäni
Magdalan Marialla oli menneisyys.
Magdala ei ollut sukunimi, vaan Marian kotikaupunki.
Se ei ollut mikään kauhean kiva kaupunki.
Se kuulosti vähän samalta kuin 'Joyce Fentonista'.
Se oli paikka, josta kukaan ei ollut kuullut.
Maria toi Magdalan maailmankartalle.
Jeesus oli Nasaretista. Voiko mitään hyvää tulla Nasaretista?
Jumala ei aina valitse elämässä onnistuneita hyväosaisia -
joiden maineessa ei ole moitteen sijaa.
Hän valitsee töppäilijöitä.
Meillä kaikilla on menneisyys ja asioita, -
joista emme halua kenenkään tietävän.
Jumala voi käyttää menneisyytemme asioita, jos annamme luvan.
Anna sotkuistasi tulla sanomasi.
Anna Jumalan tehdä sotkuisesta menneisyydestäsi ihme.
Tänään tarjoamme opetussarjaa, jonka nimi on -
Your Future Starts Today (Tulevaisuutesi alkaa tänään).
Opetus on saatavana DVD-levynä tai videona.
Lisäksi annan lahjaksi kirjani, Don't Dread (Älä pelkää).
Silloin joskus, kun tulevaisuus näytti olevan kaukana.
Matkapuhelimet olivat pienen koiran kokoisia.
Televisiossa oli kaksi kanavaa.
Kukaan ei ollut kuullutkaan sähköpostista.
Jos halusi kuunnella musiikkia, piti omistaa tällainen.
Asiat ovat muuttuneet, mutta muutos ei tapahtunut sattumalta.
Se on kehitystä.
Eikö elämässäsi ole asioita, joiden haluaisit muuttuvan?
Etkö haluaisi heittää ylimääräisiä säkkejä pois?
Tämä opetus on juuri se käynnistysapu, jota olet etsinyt.
Sen avulla voi katkaista menneisyyden ongelmien juuret.
Jos odotat jotakin hyvää tapahtuvaksi, älä enää viivyttele.
Opetus vie sinut elämäsi parhaimpaan aikaan, tulevaisuuteesi
Tilaa tuote nyt.
Rajoitetun ajan lähetämme mukana Joycen kirjan, -
Don't Dread (Älä pelkää).
Se inspiroi kaikkia, joita tulevaisuus huolettaa.
Saat kirjan ilmaiseksi, kun tilaat opetussarjan.
Soita ruudussa näkyvään numeroon -
tai käy sivulla www.joycemeyer.org
Sammutan työkseni tulipaloja.
Mutta kun pääsen kotiin, -
sytytän tulia itse.
Ihmisissä on enemmän kuin ensisilmäyksellä näkeekään, -
kuten Joyce Meyerin joka kuukausi ilmestyvässä lehdessä.
Tutustu Enjoying Everyday Life (Iloa arkeen) -lehteen.
Tilaa lehti ilmaiseksi soittamalla numeroomme.
Kirjaudu sisään!
www.joycemeyer.org
Kirjaudu heti!
Kukapa ei kirjautuisi?
www.joycemeyer.org
Napsauta!
Se on sairaan hieno.
Se on maailmanlaajuinen.
www.joycemeyer.org
Löydä vapaus uudesta alusta Jumalan kanssa.
Tiedättekö, olen niin iloinen, että Jeesus näkee sydämet.
Kun tulemme Hänen luokseen, Hän ei katso menneisyyttämme.
Hän siirtää sen meistä niin kauas kuin itä on lännestä.
Hän ei muista syntejämme. Hän on antanut ne anteeksi kokonaan.
Muista katsoa ohjelma ensi viikolla
Joyce Meyer uskoo, että Jumalalla on elämääsi varten suunnitelma -
ja että sinulla on mahtava tulevaisuus.
Kumppanuutesi on tärkeä avain siihen tulevaisuuteen, -
koska Joyce pääsee vaikuttamaan säännöllisesti.
Hän antaa uusia näkemyksiä ja tietoja Sanasta television, -
opetusvideojen, lehden ja uutiskirjeiden kautta.
Lisäksi kun ryhdyt kumppaniksi, -
vaikutat miljoonien ihmisten elämään ympäri maailman.
Soita tai kirjoita meille ja auta meitä viemään mullistava sanoma -
jokaiselle kansalle, jokaiseen kaupunkiin, joka päivä.
Jos sinulla on tarpeita tai rukouspyyntöjä, ota yhteyttä.
Käännymme kanssasi Jumalan puoleen.
Käy myös Internet-sivuillamme: www.joycemeyer.org
Löydät sieltä tärkeitä tietoja toiminnastamme.
Voit katsella Joycen opetusvideoita
konferenssiaikatauluja ja käydä online-kirjakaupassa.
Ota yhteyttä tänään, kun jatkat matkaa iloiten arjesta.
Suomennos: Marianne Tenetz